 

**בבית הדין הצבאי המחוזי**

**במחוז שיפוטי צפון**

בפני השופטת: סא''ל מיכל אמברם שחר

**בעניין: התובע הצבאי (ע"י ב"כ, סגן רם לוי)**

**נגד**

**הנאשם: ח/XXX רב"ט ב' ל' (ע"י ב"כ, סגן אהרן פופקו)**

**הכרעת-דין**

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 20.04.2023 ועד יום 08.07.2023 למשך 80 ימים, בהתאם לכתב האישום ולפרטים הנוספים.

**ניתנה היום, כ"ג בתמוז התשפ"ג, 12.07.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**גזר-דין**

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו XXX לתקופה בת 80 ימים, אשר הסתיימה בהתייצבותו.

כעולה מן התדפיס האישי (ת/1) לחובת הנאשם היעדרות נוספת מן השירות הצבאי שעליה נתן את הדין במסגרת הליך משמעתי, שבו הוטלו עליו 20 ימי מחבוש על תנאי (ת/3). בעקבות היעדרות נוספת בת יום מן השירות הצבאי, הופעל עונש המחבוש המותנה (ת/2) ועתה נדרש הנאשם לרצות 20 ימי מחבוש בפועל.

הסדר הטיעון שהציגו הצדדים ביקש לאזן בין משך ההיעדרות מן השירות ועברו המשמעתי של הנאשם, לבין מצבו המשפחתי. כעולה מטיעוני הסנגור, מדובר במי שהוא בן למשפחה חד הורית ומהווה עמוד תווך בפרנסת בני ביתו.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **עשרים וחמישה (25) ימי מאסר לריצוי בפועל, שיימנו החל מיום מעצרו.**
2. **עונש המחבוש בן עשרים (20) הימים שעל הנאשם לרצות בהתאם ל-ת/2 (מיום 18.04.2023), ירוצה כך שעשרה (10) ימים מתוכו יהיו בחופף לעונש המאסר המוטל בסעיף 1 והיתרה במצטבר.**

**בסך הכל ירצה הנאשם שלושים וחמישה (35) ימים של כליאה ומחבוש, בהתאם לסעיפים 1 ו-2.**

1. **עונש מאסר מותנה בן ארבעים וחמישה (45) ימים למשך שנתיים (2), שלא יעבור עבירה לפי סעיף 92 או 94 לחוק השיפוט הצבאי, התשט"ו-1955.**
2. **הורדה לדרגת טוראי.**

**העתק הפרוטוקול יועבר למפקד בס''כ XXX ולקצין האג''ם בבס''כ לשם הבאת הנאשם בפני וה''ל טרם סיום כליאתו.**

**העתק מהחלטה זו יועבר לראש צוות הקב"נים במתקן הכליאה, לנוכח בקשת ההגנה כי הנאשם יאובחן על ידי המערך.**

**זכות ערעור כחוק.**

**ניתן היום, כ"ג בתמוז תשפ"ג, 12.07.2023, והודע בפומבי ובמעמד הצדדים.**

**\_\_\_\_\_\_\_\_\_**

שופטת

**העתק נכון מהמקור  
  
ק' בית הדין**

**נערך על ידי: א.ל**

**בתאריך 30.07.2023**

**חתימת המגיה: סגן שיר בן-ארמון**